8.11.2006 Euroopa Liidu Teataja L 308/11 KOMISJONI MÄÄRUS (EÜ) nr 1644/2006, 7. november 2006, millega muudetakse määrust (EÜ) nr 1483/2006 seoses alalise pakkumismenetlusega hõlmatud ja liikmesriikide sekkumisametite valduses oleva teravilja edasimüümisega ühenduse turul EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (!) eriti selle artiklit 6, ning arvestades järgmist: (1) Komisjoni määrusega (EÜ) nr 1483/2006 (2) on välja kuulutatud alalised pakkumismenetlused liikmesriikide sekkumisametite valduses oleva teravilja edasimüümiseks ühenduse turul. Arvesse võttes ühenduse turu olukorda pehme nisu ja odra puhul ning kõnealuste teraviljade nõudluse arengut erinevates piirkondades viimaste nädalate jooksul, tuleks teatavates liikmesriikides teha kättesaadavaks uued sekku- misvarude teraviljakogused. Seetõttu tuleks lubada asja- omaste liikmesriikide sekkumisametitel suurendada pakkumismenetluses olevat kogust pehme nisu puhul 51 859 tonni võrra Belgias, 44 440 tonni võrra Poolas ja 27 020 tonni võrra Lätis ning odra puhul 100 000 tonni võrra Prantsusmaal, 100 000 tonni võrra Saksa- maal, 75 000 tonni võrra Soomes, 58 004 tonni võrra Rootsis, 41 927 tonni võrra Poolas, 28 830 tonni võrra Taanis, 24 825 tonni võrra Ühendkuningriigis, 25 787 tonni võrra Leedus, 22 461 tonni võrra Austrias, 6 340 tonni võrra Belgias. (3) — Seetõttu tuleks muuta määrust (EÜ) nr 1483/2006. (4) — Käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1483/2006 I lisa asendatakse lisas esitatud tekstiga. Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. november 2006 (1) ELT L 270, 21.10.2003, lk 78. Määrust on muudetud komisjoni määrusega (EÜ) nr 1154/2005 (ELT L 187, 19.7.2005, lk 11). (7) ELT L 276, 7.10.2006, lk 58. Määrust on muudetud määrusega (EÜ) nr 1586/2006 (ELT L 294, 25.10.2006, lk 21). Komisjoni nimel komisjoni liige Mariann FISCHER BOEL